Diari Oficial de la Generalitat Valenciana


Sumari del DOGV 1880, del 13-10-1992 (1992/826087)

ORDRE de 15 de setembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'uns immobles situats a Castelló, avinguda del Rei En Jaume, números 29, i plaça de Tetuan, números 38 i 39.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/15/(2)/dof/vci/html**

### Dades del document

Número de DOGV
:   1880

Data del DOGV
:   13-10-1992

Secció del DOGV
:   DISPOSICIONS GENERALS

Número del document
:   1992/826087


Data del document
:   15-09-1992

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 15 de setembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'uns immobles situats a Castelló, avinguda del Rei En Jaume, número 29, i plaça de Tetuan, números 38 i 39.  
Atesa la necessitat que té la Conselleria d'Economia i Hisenda d'adquirir uns locals per a situar-hi diverses dependències d'aquesta.  
Considerant les gestions realitzades per aconseguir locals que reunesquen les millors condicions i d'acord amb els informes tècnics elaborats, cal adquirir un conjunt d'immobles situats a Castelló, avinguda del Reial En Jaume, núm. 29 i plaça de Tetuan, núm. 38 i 39.  
Per això, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l?expedient,  
ORDENE  
Article primer  
Acordar l'adquisició mitjançant contractació directa a títol onerós i en virtut de compra-venda, dels immobles que a continuació es descriuen:  
A. Urbana: finca número dos. Local que ocupa tota la superfície no comuna de la planta baixa i la totalitat de la primera planta alta de l?edifici situat a Castelló, plaça de Tetuan, números trenta-vuit i trenta-nou; les dues plantes d'aquest local s'intercomuniquen entre si per una escala interior privada, constituint una unitat funcional; l'accés actual el té pel vestíbul i el replà de l?escala general de l?edifici, encara que se li'n podrà donar directe des del carrer; manca en l'actualitat de distribució interior, llevat d'uns lavabos; la superfície total del local, entre les dues plantes, és de set-cents seixanta-un metres, vuitanta-quatre decímetres quadrats, corresponent a la planta baixa que té un sostremort sobre el buit de la rampa d'accés al garatge de l?edifici, tres-cents trenta-cinc metres, trenta-quatre decímetres quadrats i quatre-cents vint-i-sis metres, cinquanta decímetres quadrats a la primera planta alta; els límits, referits a les dues plantes són: dreta entrant, edifici de la Cambra Oficial de Comerç, Indústria i Navegació i altres propietaris; esquerra, Emilia Pascual; darrere, amb el carrer dels Dolors, on corresponen els números tres i cine. Té una quota de participació de trenta enters, setanta-set centésimes per cent.  
Figura inscrita a favor de la Cambra Oficial de Comerç, Indústria i Navegació de Castelló de la Plana, en el Registre de la Propietat de Castelló, número u, al tom 661, llibre 661, foli 73, finca 36.664, inscripció 2a.  
La finca anteriorment descrita es troba lliure de càrregues i gravàmens.  
B. Urbana: plaça de garatge assenyalada amb el número sis en la planta semisoterrani. Suposa un percentatge del tres per cent de la finca número u que a continuació es descriu:  
Urbana. Finca número u. Local destinat a garatge o aparcament de vehicles, que ocupa la planta de soterrani u la de semisoterrani de l?edifici situat a Castelló plaça de Tetuan, números trenta-vuit i trenta-nou; aquest local es comunica directament amb el carrer dels Dolors, a través d'una rampa per a accés rodat i d'una escala independent per a accés de vianants; l?escala i la rampa continuen fins la planta de soterrani, quedant així intercomunicades les dues plantes que integren aquest local. Té una superfície total de nou-cents disset metres, cinquanta-quatre decímetres quadrats repartits per igual entre les dues plantes a raó de quatre-cents cinquanta-vuit metres, setanta-set decímetres quadrats cadascuna; manca de distribució interior amb envans, sols es comunica amb les altres plantes de l?edifici per l'ascensor que obre la porta en la planta semisoterrani; les distintes zones o places d'aparcament s'han demarcat, numerat i delimitat el perímetre per grafismes en el sòl; la resta del local està destinada a zona de pas, rodament i maniobra de vehicles; en la planta de semisoterrani s'ha habilitat espai per a guardar-hi tretze vehicles i en la de soterrani per a guardar-n'hi setze més; per la qual cosa en total poden guardar-s'hi vint-i-nou vehicles automòbils; les places números quatre i disset, situades en el racó davant de la dreta de les plantes semisoterrani i soterrani, respectivament, són les de major superfície i hi ha unes altres divuit places del tipus A i nou del tipus B, aquestes un poc menors de superfície que aquelles; els límits, referits a les dues plantes són: dreta entrant, edifici de la Cambra Oficial de Comerç, Indústria i Navegació i altres propietaris; esquerra, Emilia Pascual; darrere, amb el carrer dels Dolors, on corresponen els números tres i cinc. La finca número u té una quota de participació, per a beneficis i càrregues, de divuit enters, quaranta-sis centèsimes per cent.  
Figura inscrita en el Registre de la Propietat de Castelló, número u, a favor de la Cambra Oficial de Comerç, Indústria i Navegació de Castelló de la Plana, al tom 661, llibre a 661, foli 65, finca 36.662, inscripció 15º.  
La participació indivisa indicada de la finca anteriorment descrita hi figura lliure de càrregues i gravàmens.  
C. Urbana: dos. Local en planta baixa, costat esquerre entrant, a l?edifici número vint-i-nou de l'avinguda del Rei En Jaume, a Castelló, amb cent quaranta-cinc metres i quaranta-vuit decímetres quadrats construïts, amb accés pel vestíbul assenyalat amb la lletra A. Confronta mirant des del carrer: dreta, local assenyalat amb la lletra B; esquerra, plaça de Tetuan, i fons, Francisco Bolado. Té una quota de participació de cinc enters per cent.  
Figura inscrita en el Registre de la Propietat de Castelló, número u, a favor de la Cambra Oficial de Comerç, Indústria i Navegació de Castelló de la Plana, al tom 577, llibre 577, foli 116, finca 29.320, inscripció 1ª.  
D. Urbana: tres. Local en planta baixa, situat en la part central, entrant a l?edifici número vint-i-nou de l'avinguda del Rei En Jaume de Castelló, amb cent seixanta-nou metres, trenta-nou decímetres quadrats de superfície construïda, amb accés pel vestíbul assenyalat amb la lletra A. Confronta mirant des del carrer: dreta entrant, amb el local quatre; esquerra, amb el local dos, i fons, Francisco Bolado. Té una quota de participació de quatre enters, vuitanta centésimes per cent.  
Figura inscrita en el Registre de la Propietat de Castelló, número u, a favor de la Cambra Oficial de Comerç, Indústria i Navegació de Castelló de la Plana, al tom 577, llibre 577, foli 118, inscripció 1ª.  
Article segon  
La compra, que necessàriament es formalitzarà en escriptura pública, es realitzarà per un preu de tres-cents milions (647.991.242) de pessetes.  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 15 de setembre de 1992. - El Conseller d'Economia i Hisenda: Antoni Birlanga Casanova.


Còpia Permalink ELI